Case ID: 1234503
Sentence 18: Hesab edirəm ki, birinci instansiya məhkəməsi iş üzrə mübahisələndirilən xx xxxxxx 2020-ci il tarixli, 3(001)-299/2020 saylı qərarı ilə Şəxs əməlində Azərbaycan Respublikası İnzibati Xətalar Məcəlləsinin 347-ci maddəsində nəzərdə tutulmuş inzibati xətanın tərkib əlamətinin olması və həmin maddənin sanksiyasında nəzərdə tutulan 300 (üç yüz) manat məbləğində cərimə növündə inzibati tənbeh tədbiri tətbiq edilməsi barədə qanuni, əsaslı və düzgün nəticəyə gəlinmişdir.Azərbaycan Respublikası İnzibati Xətalar Məcəlləsinin 21-ci maddəsinə əsasən, inzibati tənbeh məsuliyyət tədbiridir və inzibati xəta törədən şəxsi qanunlara əməl edilməsi ruhunda tərbiyələndirmək, habelə həm inzibati xəta törətmiş şəxs, həm də başqa şəxslər tərəfindən yeni inzibati xəta törədilməsinin qarşısını almaq məqsədi daşıyır.